Teate avaldamine veinisektoris kasutatava nimetuse tootespetsifikaadi standardmuudatuse heakskiitmise kohta vastavalt komisjoni delegeeritud määruse (EL) 2019/33 artikli 17 lõigetele 2 ja 3

(2020/C 73/09)

Käesolev teade on avaldatud vastavalt komisjoni delegeeritud määruse (EL) 2019/33 artikli 17 lõikele 5.

STANDARDMUUDATUSE HEAKSKIITMISE TEADE

„Cornas“

PDO-FR-A0697-AM01

Teate esitamise kuupäev: 20. detsember 2019

HEAKSKIIDETUD MUUDATUSE KIRJELDUS JA PÕHJUSED

1. Geograafilise piirkonna ja vahetus läheduses asuva piirkonna määratlus

Selleks et täpsustada nende kommuunide loetelu, mis on hõlmatud geograafilise piirkonna ja vahetus läheduses asuva piirkonna määratlusega, on tootespetsifikaadi punktis IV esitatud viide 2019. aasta ametlikule geograafilisele koodile.

See viide võimaldas vahetus läheduses asuva piirkonna puhul kinnitada, et Drôme’i departemangu kommuunid Mercurol ja Veaunes on liidetud kommuuniks Mercurol-Veaunes.

Koonddokumendi punkti „Lisatingimused“ on vastavalt ajakohastatud.

2. Viinamarjakasvatusviisid

Tootespetsifikaadi punkti VI „Viinamarjaistanduste käitamine“ täiendati sättega, mille kohaselt ei tohi istutusmaterjal olla nakatunud haigusesse flavescence dorée. See säte on sõnastatud järgmiselt ja lisatud koonddokumendi punkti „Veinikasvatustavad – viljelustavad“:

„Alates 1. jaanuarist 2020 peab istutamisel ja asendusistutamisel kasutama istutusmaterjali, mida on töödeldud kuuma veega või mis tahes muul viisil, mida põllumajandusministeerium on tunnustanud, et võidelda flavescence dorée vastu.“

KOONDDOKUMENT

1. Toote nimetus

Cornas

2. Geograafilise tähise tüüp

KPN – kaitstud päritolunimetus

3. Viinamarjasaaduste kategooriad

1. Vein

4. Veini(de) kirjeldus

Nimetust „Cornas“ kasutatakse ainult vaikse punase veini puhul.

Veini minimaalne naturaalne alkoholisisaldus 10,5 mahuprotsenti

Villimisel on õunhappe sisaldus veinis kuni 0,4 g liitri kohta.

Villimisel on veini fermenteeritavate suhkrute (glükoos ja fruktoos) sisaldus järgmine:

— kuni kolm grammi liitri kohta veini puhul, mille naturaalne alkoholisisaldus on kuni 13,5 mahuprotsenti;

— kuni neli grammi liitri kohta veini puhul, mille naturaalne alkoholisisaldus on üle 13,5 mahuprotsendi.

Pärast rikastamist ei tohi veini alkoholisisaldus ületada 13,5 mahuprotsenti.

Üldhappesus, täpsustamata lenduvate hapete sisaldus ja vääveldioksiidi kogusisaldus on kindlaks määratud liidu õigusaktidega.

Tegemist on eranditult punase veiniga, sest kontrollitud päritolunimetus „Cornas“ on ainus päritolunimetuste rühma „Côtes du Rhône septentrionales“ kuuluv nimetus, mille puhul on vein valmistatud ainult sordi „Syrah N“ viinamarjadest.

Vein on alati väga tume, granaatpunane või peaaegu must, tugeva värvusega, mis laagerdumisel omandab merevaigukollase tooni. Vein on intensiivne ja täidlane ning selle parimad omadused tulevad esile pärast pikka säilitamist. Sellise struktuuriga veine nimetatakse sageli mehisteks veinideks.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) Minimaalne üldhappesus Maksimaalne lenduvate hapete sisaldus (milliekvivalentides liitri kohta) Maksimaalne vääveldioksiidi kogusisaldus (milligrammides liitri kohta):

5. Veinivalmistustavad

a. Peamised veinivalmistustavad

Viljelustavad

— Puude minimaalne istutustihedus on 4 400 puud hektari kohta.

— Iga puu kasvuala maksimaalne pindala on 2,30 m2. Pindala saamiseks korrutatakse ridade vahekaugus ja sama rea puude vahekaugus.

— Ridade vahekaugus on 2,50 meetrit või vähem.

Viinapuude lõikamisel tuleb igale puule jätta maksimaalselt kaheksa punga, kasutades järgmisi tehnikaid:

— võrsed kärbitakse lühikeseks (kujundatud lehvikukujuliselt või Royat’ nöörpuu vormis ühe või kahe pikema võrsega);

— tavaline või nn kaheõlaline Guyot’ lõikus.

Nööri maksimaalne kõrgus maast on 0,60 meetrit. Kõrgust mõõdetakse maapinnast kuni tüvest välja kasvavate alumiste võrseteni.

— Veinid valmistatakse käsitsi korjatud viinamarjadest. Viinamarjad transporditakse veinivalmistuskohta tervetena.

Alates 1. jaanuarist 2020 peab istutamisel ja asendusistutamisel kasutama istutusmaterjali, mida on töödeldud kuuma veega või mis tahes muul viisil, mida põllumajandusministeerium on tunnustanud, et võidelda flavescence dorée vastu.

Veinivalmistuse eritavad

— Termiline töötlemine temperatuuril üle 40 °C on keelatud;

— puutükkide kasutamine on keelatud.

Lisaks eespool esitatud sätetele tuleb veinivalmistustavade puhul kinni pidada liidu õigusaktide ning maaseadustiku ja merekalapüügi seadustiku (code rural et de la pêche maritime) sätetest.

b. Maksimaalne saagikus

46 hektoliitrit hektari kohta

6. Määratletud geograafiline piirkond

Viinamarjade koristamine ning veini valmistamine ja kääritamine toimub Ardèche’i departemangu Cornasi kommuuni territooriumil.

7. Peamised veiniviinamarjasordid

„Syrah N“ – „Shiraz“

8. Seos(t)e kirjeldus

Rhône’i oru kontrollitud päritolunimetuste järjestuses kuulub kontrollitud päritolunimetusega „Cornas“ vein „Crus des Côtes du Rhône“ veinide hulka.

Kontrollitud päritolunimetuse „Cornas“ piirkond asub kontrollitud päritolunimetusega „Côtes du Rhône“ tootmispiirkonna põhjaosas ja on ühtlasi selle kõige lõunapoolsem piirkond, kus toodetakse punaseid veine.

Viinamarjaistandused asuvad Rhône’i paremal kaldal Valence’i linna vastas ning kontrollitud päritolunimetuste „Saint-Péray“ ja „Saint-Joseph“ geograafiliste piirkondade vahel.

Geograafilise piirkonna moodustab üksnes Ardèche’i departemangus asuv Cornasi omavalitsusüksus.

Veini „Cornas“ geograafiline piirkond asub peamiselt graniidise pinnasega nõlvadel, mis on päikesele hästi avatud, tuulte eest kaitstud ja sooja mikrokliimaga. Nõlvad on kujundatud terrassideks, mida toetavad viinamarjakasvatajate poolt kannatlikult üles laotud müürid, mida nad jätkuvalt korras hoiavad, et säilitada nii tootmisvõimalusi kui ka maastikku.

Kasutades jätkuvalt viinamarjade traditsioonilise käsitsi koristamise meetodit, kaitsevad veinitootjad ka selle mäenõlvadel asuva viinamarjakasvatusala eripära ja iseloomulikke omadusi.

Kontrollitud päritolunimetusega tootmispiirkonnaks oleva kommuuni nimi on tihedalt seotud piirkonna mikrokliimaga – keldi keeles tähendab „cornas“ põletatud maad. Pehme kliima tagab viinamarjade varajase valmimise. Kuigi piirkond asub ainult 12 km lõuna pool kaitstud päritolunimetuse „Hemitage“ piirkonnast, algab viinamarjade korjamine „Cornasi“ piirkonnas sageli nädal varem.

Kõik need looduslikud tegurid toetavad viinamarjasordi „Syrah N“ kasvatamist. See sort on piirkonna sümbol vaatamata sellele, et seda kasvatatakse ka mujal. Hoolikalt valitud maatükkidelt pärit viinamarjad küpsevad varakult, neist valmistatud mehine vein on musta värvusega, veinil on rikkalik, kuid pehme tanniinisus, tugev aroom ja pikaks säilitamiseks sobiv struktuur. Veini kvaliteet on kogu maailmas ühehäälselt tunnustust leidnud ja seda on juba sajandeid kiidetud, nagu osutatakse rohketes arhiividokumentides.

Kontrollitud päritolunimetuse „Cornas“ maine on üles ehitatud üksnes punasele veinile, samas kui naaberpiirkonna päritolunimetusega „Saint-Péray“ tunnustatakse ainult valget veini.

Lisaks veini organoleptilistele omadustele, viinamarjaistanduste väiksusele ja piirkonna kliimale on veini „Cornas“ eripära ja identiteet seotud mitmekesisuse puudumisega (üks omavalitsusüksus, üks viinamarjasort, peamiselt graniitmullad).

9. Olulised lisatingimused (pakendamine, märgistamine, muud nõuded)

Õigusraamistik:

Riiklikud õigusaktid

Lisatingimuse liik:

märgistamisega seotud lisasätted

Tingimuse kirjeldus:

a) Kontrollitud päritolunimetusega veinide märgistusel võib esitada väiksema geograafilise piirkonna nimetuse, kui kõnealune piirkond on — kantud katastrisse, — märgitud saagideklaratsioonile.

b) Kontrollitud päritolunimetusega veinidel võib olla ka suurema geograafilise piirkonna „Cru des Côtes du Rhône“ või „Vignobles de la Vallée du Rhône“ märgistus. Suurema geograafilise üksuse „Vignobles de la Vallée du Rhône“ nimetuse kasutamise tingimused on täpsustatud asjaomaste kaitse- ja haldusasutuste vahel sõlmitud kokkuleppes.

Vahetus läheduses asuv piirkond

Õigusraamistik:

Riiklikud õigusaktid

Lisatingimuse liik:

määratletud geograafilises piirkonnas tootmisega seonduv erand

Tingimuse kirjeldus:

Vahetus läheduses asuv piirkond, mille suhtes kohaldatakse veini valmistamise erandit, hõlmab järgmiste kommuunide territooriumi 2019. aasta 1. jaanuari ametlike geograafiliste koodide alusel:

— Ardèche’i departemang: Alboussière, Andance, Ardoix, Arlebosc, Arras-sur-Rhône, Boffres, Bogy, Champagne, Champis, Charmes-sur-Rhône, Charnas, Châteaubourg, Cheminas, Colombier-le-Cardinal, Eclassan, Etables, Félines, Gilhac-et-Bruzac, Glun, Guilherand-Granges, Lemps, Limony, Mauves, Ozon, Peaugres, Peyraud, Plats, Quintenas, Saint-Barthélemy-le-Plain, Saint-Cyr, Saint-Georges-les-Bains, Saint-Romain-d’Ay, Saint-Romain-de-Lerps, Sarras, Sécheras, Serrières, Saint-Désirat, Saint-Etienne-de-Valoux, Saint-Jean-de-Muzols, Saint-Péray, Soyons, Talencieux, Thorrenc, Toulaud, Tournon-sur-Rhône, Vernosc-lès-Annonay, Vinzieux, Vion;

— Drôme’i departemang: Albon, Andancette, Beaumont-Monteux, Beausemblant, Bourg-lès-Valence, Chanos-Curson, Chantemerle-les-Blés, Châteauneuf-sur-Isère, Chavannes, Clérieux, Crozes-Hermitage, Erôme, Gervans, Granges-les-Beaumont, Larnage, Laveyron, Mercurol-Veaunes, La Motte-de-Galaure, Ponsas, Pont-de-l’Isère, La Roche-de-Glun, Saint-Barthélemy-de-Vals, Saint-Donat-sur-l’Herbasse, Saint-Rambert-d’Albon, Saint-Uze, Saint-Vallier, Serves-sur-Rhône, Tain-l’Hermitage, Triors, Valence;

— Isère’i departemang: Chonas-l’Amballan, Le-Péage-de-Roussillon, Reventin-Vaugris, Les Roches-de-Condrieu, Sablons, Saint-Alban-du-Rhône, Saint-Clair-du-Rhône, Saint-Maurice-l’Exil, Salaise-sur-Sanne, Seyssuel, Vienne;

— Loire’i departemang: Bessey, La Chapelle-Villars, Chavanay, Chuyer, Lupé, Maclas, Malleval, Pélussin, Roisey, Saint-Michel-sur-Rhône, Saint-Pierre-de-Bœuf, Saint-Romain-en-Jarez, Vérin;

— Rhône’i departemang: Ampuis, Condrieu, Les Haies, Loire-sur-Rhône, Longes, Saint-Cyr-sur-le-Rhône, Saint-Romain-en-Gal, Sainte-Colombe, Tupin-et-Semons.

Link tootespetsifikaadile

https://info.agriculture.gouv.fr/gedei/site/bo-agri/document_administratif-352971f9-Faks 819-4a53-8429-9ee9238c98c4